128. löggjafarþing 2002–2003.

Þskj. 534 — 94. mál.

Svar

dómsmálaráðherra við fyrirspurn Rannveigar Guðmundsdóttur um söfnunarkassa og happ
drættisvélar.

Fyrirspurnin hljóðar svo:

1.	Hverjar voru brúttótekjur Íslenskra söfnunarkassa sf. og Happdrættis Háskóla Íslands af söfnunarkössum og happdrættisvélum árin 2000 og 2001?

2.	Hver voru heildarrekstrargjöld hvors fyrirtækis á þessum árum?

3.	Hverjar voru heildarvinningsfjárhæðir hvors fyrirtækis sömu ár?

Dómsmálaráðuneytið leitaði eftir upplýsingum frá Íslenskum söfnunarkössum og Happ
drætti Háskóla Íslands vegna fyrirspurnarinnar. Byggjast meðfylgjandi tölur á þeim upplýs
ingum og ársreikningum fyrirtækjanna.

Í upplýsingunum frá Happdrætti Háskóla Íslands kemur fram að tekjur Gullnámunnar eru innleystar í reikningsskilum á þann hátt að þær tekjur sem skila sér í formi peninga til happ
drættisins eru tekjufærðar. Aftur á móti eru þeir peningar sem spilað er fyrir í vélunum og eru greiddir út á staðnum, þ.e. úr vélunum sjálfum í formi smærri vinninga, ekki innleystir sem tekjur í bókhaldi happdrættisins né eru vinningar gjaldfærðir. Samkvæmt upplýsingum frá Íslenskum söfnunarkössum á hið sama við um vinninga sem greiddir eru úr söfnunar
kössum og um smærri vinninga í happdrættisvélum Happdrættis Háskóla Íslands.

Upplýsingar um brúttótekjur og vinninga verður þar með að skoða með hliðsjón af fram
angreindri reikningsskilaaðferð. Ekki er unnt að veita svar við 3. lið fyrirspurnarinnar um heildarvinningsfjárhæðir nema hvað varðar greiðslu úr uppsöfnuðum pottum Gullnámu Happdrættis Háskóla Íslands. Að því er varðar Happdrætti Háskóla Íslands taka upplýsing
arnar einungis til þess hluta starfsemi happdrættisins sem lýtur að rekstri happdrættisvéla.

Tekjur.

Íslenskir söfnunarkassar	Happdrætti HHÍ
2000	1.289.258.385 kr.	962.355.135 kr.
2001	1.302.900.067 kr.	1.201.841.617 kr.

Heildarrekstrargjöld.

Íslenskir söfnunarkassar	Happdrætti HHÍ
2000	356.855.197 kr.	382.639.874 kr.
2001	379.436.327 kr.	475.143.677 kr.

Vinningar.

Ekki er unnt að veita upplýsingar um vinninga úr söfnunarkössum og eftirgreindir vinn
ingar sem gjaldfærðir eru hjá Happdrætti Háskóla Íslands varða einungis greiðslu úr gull- og silfurpottum Gullnámunnar. Aðrir vinningar eru hvorki tekju- né gjaldfærðir.

Happdrætti HHÍ
2000	166.051.818 kr.
2001	274.689.986 kr.